หม่อมเจ้าวรรณวิไลย เพ็ญพัฒน์

หม่อมเจ้าวรรณวิไลย เพ็ญพัฒน์ (ราชสกุลเดิม กฤดากร; 1 สิงหาคม พ.ศ. 2431 – 20 ธันวาคม พ.ศ. 2476) เป็นพระธิดาในพระเจ้าบรมวงศ์เธอ กรมพระนเรศรวรฤทธิ์ กับหม่อมแช่ม กฤดากร ณ อยุธยา และเป็นชายาในพระเจ้าบรมวงศ์เธอ กรมหมื่นพิไชยมหินทโรดม

 พระประวัติ 
หม่อมเจ้าวรรณวิไลย มีพระนามลำลองว่า ท่านหญิงใหญ่ เป็นพระธิดาในพระเจ้าบรมวงศ์เธอ กรมพระนเรศรวรฤทธิ์ ประสูติแต่หม่อมแช่ม กฤดากร ณ อยุธยา เมื่อวันที่ 1 สิงหาคม พ.ศ. 2431 มีโสทรานุชาและโสทรกนิษฐภคินีรวมห้าองค์ ได้แก่
 หม่อมเจ้าสมัยเฉลิม กฤดากร (20 กันยายน พ.ศ. 2438 – 20 มิถุนายน พ.ศ. 2510)
 หม่อมเจ้าปุ่ย (ตุลาคม พ.ศ. 2439 – 20 ธันวาคม พ.ศ. 2439)
 หม่อมเจ้าเพิ่มผล (สิงหาคม พ.ศ. 2441 – 29 ธันวาคม พ.ศ. 2441)
 หม่อมเจ้าลีลาศหงษ์ (15 เมษายน พ.ศ. 2442 – 2 กุมภาพันธ์ พ.ศ. 2463)
 พลโท หม่อมเจ้าชิดชนก กฤดากร (23 ตุลาคม พ.ศ. 2447 – 10 มีนาคม พ.ศ. 2541)

 ครอบครัว 
หม่อมเจ้าวรรณวิไลย เสกสมรสกับพระเจ้าบรมวงศ์เธอ กรมหมื่นพิไชยมหินทโรดม (พระราชโอรสในพระบาทสมเด็จพระจุลจอมเกล้าเจ้าอยู่หัว กับเจ้าจอมมารดามรกฎ ในรัชกาลที่ 5) เมื่อวันที่ 30 ตุลาคม พ.ศ. 2446 มีพระโอรส พระธิดา รวมสององค์ คือhttp://freepages.genealogy.rootsweb.com/~royalty/thailand/i672.html
 หม่อมเจ้าชาย (ยังไม่มีพระนาม; 25 กันยายน พ.ศ. 2447 - 15 ตุลาคม พ.ศ. 2447)
 พรรณเพ็ญแข กฤดากร (11 กันยายน พ.ศ. 2448 – 1 กรกฎาคม พ.ศ. 2517) ทรงลาออกจากฐานันดรศักดิ์แห่งพระราชวงศ์เพื่อสมรสกับหม่อมราชวงศ์บรรลือศักดิ์ กฤดากร (พระโอรสในพระวรวงศ์เธอ พระองค์เจ้าจรูญศักดิ์กฤดากร) มีบุตร-ธิดา 3 คน คือ
 หม่อมหลวงเพ็ญศักดิ์ กฤดากร (เกิด 12 ตุลาคม 2476) สมรสกับมยุรี สุขุม และจุฑามาศ สุคนธา
 หม่อมหลวงพรรณศิริ กฤดากร (เกิด 15 กันยายน 2478) สมรสกับวัฒนา อัศวรักษ์
 หม่อมหลวงธิดาเพ็ญ กฤดากร (เกิด 30 ธันวาคม 2480) สมรสกับวัฒนา อัศวรักษ์ และศุภโยกต์ มาลิก

หม่อมเจ้าวรรณวิไลย เพ็ญพัฒน์ ประชวรเป็นวัณโรคภายใน ถึงชีพิตักษัยเมื่อวันที่ 20 ธันวาคม พ.ศ. 2476 สิริชันษา 45 ปี ทรงพระกรุณาโปรดเกล้าฯ พระราชทานหีบทองทึบประกอบศพ ชั้นรองหีบ 2 ชั้น ฉัตรเบญจา 4 คันราชกิจจานุเบกษา, ข่าวถึงชีพิตักษัย เล่ม 50 หน้า 2811 วันที่ 31 ธันวาคม พ.ศ. 2476

 เครื่องราชอิสริยาภรณ์ 
ราชกิจจานุเบกษา, พระราชทานเครื่องราชอิสริยาภรณ์จุลจอมเกล้าฝ่ายใน, เล่ม 21, ตอน 34, 20 พฤศจิกายน พ.ศ. 2447, หน้า 616

 อ้างอิง 

หมวดหมู่:หม่อมเจ้าหญิง
หมวดหมู่:ราชสกุลเพ็ญพัฒน์
หมวดหมู่:ราชสกุลกฤดากร
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.3